greek_downloads/Οικονομική Έκθεση INTRAKAT Α.Ε. ΤΕΧΝΙΚΩΝ ΚΑΙ ΕΝΕΡΓΕΙΑΚΩΝ ΕΡΓΩΝ (2023,Εξαμηνιαία,Μητρική-Ενοποιημένη)/images/page_27.png
Εξαμηνιαία Οικονομική Έκθεση  
Περιόδου 01.01.2023 – 30.06.2023 
 
 
 
Σ ε λ ί δ α  27 | 65 
 
- 
Απομείωση Ενσώματων παγίων & επενδυτικών ακινήτων 
Ο προσδιορισμός απομείωσης των οικοπέδων και κτιρίων (περιλαμβανομένων και των επενδυτικών ακινήτων) 
απαιτεί τη διενέργεια εκτιμήσεων που αφορούν κυρίως στην αιτία, στο χρόνο και στο ποσό της απομείωσης. 
Ο Όμιλος εξετάζει σε κάθε περίοδο αναφοράς αν υπάρχουν ενδείξεις απομείωσης της αξίας των ενσώματων 
παγίων και των επενδυτικών ακινήτων με βάση τη λογιστική πολιτική που ακολουθεί. Η Διοίκηση προβαίνει σε 
σημαντικές εκτιμήσεις αναφορικά με τον προσδιορισμό της ανακτήσιμης αξίας. Ο έλεγχος απομείωσης 
διενεργείται από τη Διοίκηση σε συνεργασία με ανεξάρτητους εκτιμητές. 
 
- 
Αναγνώριση αναβαλλόμενων φορολογικών απαιτήσεων 
Η έκταση κατά την οποία αναγνωρίζονται αναβαλλόμενες φορολογικές απαιτήσεις για τις αχρησιμοποίητες 
φορολογικές ζημίες βασίζεται στην κρίση αναφορικά με τον βαθμό που είναι πιθανό ότι θα υπάρξουν επαρκή 
φορολογητέα κέρδη που θα συμψηφιστούν με αυτές τις φορολογικές ζημίες. Για τον καθορισμό του ύψους 
της αναβαλλόμενης φορολογικής απαίτησης που μπορεί να αναγνωριστεί απαιτούνται σημαντικές κρίσεις της 
Διοίκησης του Ομίλου, οι οποίες βασίζονται στα μελλοντικά φορολογητέα κέρδη σε συνδυασμό με τις 
μελλοντικές φορολογικές στρατηγικές που θα ακολουθηθούν, αλλά και τις αβεβαιότητες που διέπουν τα 
διαφορετικά φορολογικά πλαίσια που δραστηριοποιείται ο Όμιλος. 
 
- 
Αποθέματα 
Τα αποθέματα αποτιμώνται στη χαμηλότερη τιμή μεταξύ του ιστορικού κόστους και της καθαρής 
ρευστοποιήσιμης αξίας. Για την εκτίμηση της καθαρής ρευστοποιήσιμης αξίας, η Διοίκηση λαμβάνει υπ’ όψη 
την πιο αξιόπιστη απόδειξη η οποία είναι διαθέσιμη τη στιγμή που πραγματοποιείται η εκτίμηση. 
 
- 
Πρόβλεψη για φόρο εισοδήματος 
Ο Όμιλος δραστηριοποιείται μέσω των θυγατρικών του σε διάφορες χώρες, οι δε θυγατρικές υπόκεινται σε 
φόρο εισοδήματος σε σχέση με το φορολογικό καθεστώς της κάθε χώρας. Για τον προσδιορισμό της 
πρόβλεψης για φόρο εισοδήματος απαιτείται να ασκηθεί κρίση από τη Διοίκηση. Υπάρχουν πολλές συναλλαγές 
και υπολογισμοί για τους οποίους ο τελικός προσδιορισμός του φόρου είναι αβέβαιος. Εάν το τελικό 
αποτέλεσμα της φορολογικής εκκαθάρισης ή του φορολογικού ελέγχου είναι διαφορετικό από την πρόβλεψη 
που είχε αρχικά αναγνωρισθεί, η διαφορά θα επηρεάσει τον φόρο εισοδήματος και την πρόβλεψη για 
αναβαλλόμενη φορολογία της χρήσης. 
 
- 
Αναγνώριση εσόδων από κατασκευαστικές συμβάσεις 
Ο χειρισμός των εσόδων και εξόδων μίας κατασκευαστικής σύμβασης, εξαρτάται από εάν το τελικό 
αποτέλεσμα από την εκτέλεση του συμβατικού έργου μπορεί να εκτιμηθεί αξιόπιστα. Όταν το αποτέλεσμα 
μίας κατασκευαστικής σύμβασης μπορεί να εκτιμηθεί με αξιοπιστία, τότε τα έσοδα και τα έξοδα του 
συμβολαίου αναγνωρίζονται κατά τη διάρκεια του συμβολαίου, αντίστοιχα, ως έσοδο και έξοδο. 
Ο Όμιλος χρησιμοποιεί το στάδιο ολοκλήρωσης για να καθορίσει το κατάλληλο ποσό εσόδου και εξόδου που 
θα αναγνωρίσει σε μια συγκεκριμένη περίοδο. Συγκεκριμένα, με βάση τη μέθοδο των εισροών του ΔΠΧΑ 15, 
το κόστος κατασκευής κατά την εκάστοτε ημερομηνία αναφοράς, συγκρίνεται με το συνολικό 
προϋπολογισμένο κόστος προκειμένου να προσδιοριστεί στο ποσοστό ολοκλήρωσης. Το στάδιο ολοκλήρωσης 
μετράτε με βάση το συμβατικό κόστος που έχει πραγματοποιηθεί μέχρι την ημερομηνία αναφοράς σε σχέση 
με το συνολικό εκτιμώμενο κόστος κατασκευής κάθε έργου. Ο Όμιλος, συνεπώς, προβαίνει σε σημαντικές 
εκτιμήσεις, αναφορικά με το μικτό αποτέλεσμα με το οποίο θα εκτελείται το εκάστοτε εκτελούμενο 
κατασκευαστικό συμβόλαιο. 
 
- 
Πρόβλεψη για αποζημίωση προσωπικού 
Το ύψος της πρόβλεψης για αποζημίωση προσωπικού βασίζεται σε αναλογιστική μελέτη. Η αναλογιστική 
μελέτη περιλαμβάνει την στοιχειοθέτηση παραδοχών σχετικών με το προεξοφλητικό επιτόκιο, το ποσοστό 
αύξησης των αμοιβών των εργαζομένων, την αύξηση του δείκτη τιμών καταναλωτή και την αναμενόμενη 
εναπομένουσα εργασιακή ζωή. Οι παραδοχές που χρησιμοποιούνται εμπεριέχουν σημαντική αβεβαιότητα και η 
Διοίκηση του Ομίλου προβαίνει σε συνεχή επανεκτίμησή τους. 
 
- 
Ενδεχόμενες υποχρεώσεις και απαιτήσεις 
Η ύπαρξη ενδεχόμενων υποχρεώσεων και απαιτήσεων, απαιτεί από τη διοίκηση τη συνεχή διενέργεια 
παραδοχών και αξιολογικών κρίσεων αναφορικά με την πιθανότητα μελλοντικά γεγονότα να συμβούν ή να 
μην συμβούν καθώς και των πιθανών συνεπειών που τα γεγονότα αυτά μπορεί να έχουν στην δραστηριότητα 
της Εταιρείας και του Ομίλου. Ο καθορισμός των ενδεχόμενων υποχρεώσεων και απαιτήσεων είναι μια 
πολύπλοκη διαδικασία που περιλαμβάνει κρίσεις σχετικά με μελλοντικά γεγονότα, νόμους, κανονισμούς κτλ. 
Μεταβολές στις κρίσεις ή στις διερμηνείες είναι πιθανό να οδηγήσουν σε μια αύξηση ή μια μείωση των 
ενδεχόμενων υποχρεώσεων της Εταιρείας στο μέλλον.
<div>
<p>Εξαμηνιαία Οικονομική Έκθεση</p>
<p>Περιόδου 01.01.2023 – 30.06.2023</p>
<p>-</p>
<p>Απομείωση Ενσώματων παγίων & επενδυτικών ακινήτων</p>
<p>Ο προσδιορισμός απομείωσης των οικοπέδων και κτιρίων (περιλαμβανομένων και των επενδυτικών ακινήτων)</p>
<p>απαιτεί τη διενέργεια εκτιμήσεων που αφορούν κυρίως στην αιτία, στο χρόνο και στο ποσό της απομείωσης.</p>
<p>Ο Όμιλος εξετάζει σε κάθε περίοδο αναφοράς αν υπάρχουν ενδείξεις απομείωσης της αξίας των ενσώματων</p>
<p>παγίων και των επενδυτικών ακινήτων με βάση τη λογιστική πολιτική που ακολουθεί. Η Διοίκηση προβαίνει σε</p>
<p>σημαντικές εκτιμήσεις αναφορικά με τον προσδιορισμό της ανακτήσιμης αξίας. Ο έλεγχος απομείωσης</p>
<p>διενεργείται από τη Διοίκηση σε συνεργασία με ανεξάρτητους εκτιμητές.</p>
<p>-</p>
<p>Αναγνώριση αναβαλλόμενων φορολογικών απαιτήσεων</p>
<p>Η έκταση κατά την οποία αναγνωρίζονται αναβαλλόμενες φορολογικές απαιτήσεις για τις αχρησιμοποίητες</p>
<p>φορολογικές ζημίες βασίζεται στην κρίση αναφορικά με τον βαθμό που είναι πιθανό ότι θα υπάρξουν επαρκή</p>
<p>φορολογητέα κέρδη που θα συμψηφιστούν με αυτές τις φορολογικές ζημίες. Για τον καθορισμό του ύψους</p>
<p>της αναβαλλόμενης φορολογικής απαίτησης που μπορεί να αναγνωριστεί απαιτούνται σημαντικές κρίσεις της</p>
<p>Διοίκησης του Ομίλου, οι οποίες βασίζονται στα μελλοντικά φορολογητέα κέρδη σε συνδυασμό με τις</p>
<p>μελλοντικές φορολογικές στρατηγικές που θα ακολουθηθούν, αλλά και τις αβεβαιότητες που διέπουν τα</p>
<p>διαφορετικά φορολογικά πλαίσια που δραστηριοποιείται ο Όμιλος.</p>
<p>-</p>
<p>Αποθέματα</p>
<p>Τα αποθέματα αποτιμώνται στη χαμηλότερη τιμή μεταξύ του ιστορικού κόστους και της καθαρής</p>
<p>ρευστοποιήσιμης αξίας. Για την εκτίμηση της καθαρής ρευστοποιήσιμης αξίας, η Διοίκηση λαμβάνει υπ’ όψη</p>
<p>την πιο αξιόπιστη απόδειξη η οποία είναι διαθέσιμη τη στιγμή που πραγματοποιείται η εκτίμηση.</p>
<p>-</p>
<p>Πρόβλεψη για φόρο εισοδήματος</p>
<p>Ο Όμιλος δραστηριοποιείται μέσω των θυγατρικών του σε διάφορες χώρες, οι δε θυγατρικές υπόκεινται σε</p>
<p>φόρο εισοδήματος σε σχέση με το φορολογικό καθεστώς της κάθε χώρας. Για τον προσδιορισμό της</p>
<p>πρόβλεψης για φόρο εισοδήματος απαιτείται να ασκηθεί κρίση από τη Διοίκηση. Υπάρχουν πολλές συναλλαγές</p>
<p>και υπολογισμοί για τους οποίους ο τελικός προσδιορισμός του φόρου είναι αβέβαιος. Εάν το τελικό</p>
<p>αποτέλεσμα της φορολογικής εκκαθάρισης ή του φορολογικού ελέγχου είναι διαφορετικό από την πρόβλεψη</p>
<p>που είχε αρχικά αναγνωρισθεί, η διαφορά θα επηρεάσει τον φόρο εισοδήματος και την πρόβλεψη για</p>
<p>αναβαλλόμενη φορολογία της χρήσης.</p>
<p>-</p>
<p>Αναγνώριση εσόδων από κατασκευαστικές συμβάσεις</p>
<p>Ο χειρισμός των εσόδων και εξόδων μίας κατασκευαστικής σύμβασης, εξαρτάται από εάν το τελικό</p>
<p>αποτέλεσμα από την εκτέλεση του συμβατικού έργου μπορεί να εκτιμηθεί αξιόπιστα. Όταν το αποτέλεσμα</p>
<p>μίας κατασκευαστικής σύμβασης μπορεί να εκτιμηθεί με αξιοπιστία, τότε τα έσοδα και τα έξοδα του</p>
<p>συμβολαίου αναγνωρίζονται κατά τη διάρκεια του συμβολαίου, αντίστοιχα, ως έσοδο και έξοδο.</p>
<p>Ο Όμιλος χρησιμοποιεί το στάδιο ολοκλήρωσης για να καθορίσει το κατάλληλο ποσό εσόδου και εξόδου που</p>
<p>θα αναγνωρίσει σε μια συγκεκριμένη περίοδο. Συγκεκριμένα, με βάση τη μέθοδο των εισροών του ΔΠΧΑ 15,</p>
<p>το κόστος κατασκευής κατά την εκάστοτε ημερομηνία αναφοράς, συγκρίνεται με το συνολικό</p>
<p>προϋπολογισμένο κόστος προκειμένου να προσδιοριστεί στο ποσοστό ολοκλήρωσης. Το στάδιο ολοκλήρωσης</p>
<p>μετράτε με βάση το συμβατικό κόστος που έχει πραγματοποιηθεί μέχρι την ημερομηνία αναφοράς σε σχέση</p>
<p>με το συνολικό εκτιμώμενο κόστος κατασκευής κάθε έργου. Ο Όμιλος, συνεπώς, προβαίνει σε σημαντικές</p>
<p>εκτιμήσεις, αναφορικά με το μικτό αποτέλεσμα με το οποίο θα εκτελείται το εκάστοτε εκτελούμενο</p>
<p>κατασκευαστικό συμβόλαιο.</p>
<p>-</p>
<p>Πρόβλεψη για αποζημίωση προσωπικού</p>
<p>Το ύψος της πρόβλεψης για αποζημίωση προσωπικού βασίζεται σε αναλογιστική μελέτη. Η αναλογιστική</p>
<p>μελέτη περιλαμβάνει την στοιχειοθέτηση παραδοχών σχετικών με το προεξοφλητικό επιτόκιο, το ποσοστό</p>
<p>αύξησης των αμοιβών των εργαζομένων, την αύξηση του δείκτη τιμών καταναλωτή και την αναμενόμενη</p>
<p>εναπομένουσα εργασιακή ζωή. Οι παραδοχές που χρησιμοποιούνται εμπεριέχουν σημαντική αβεβαιότητα και η</p>
<p>Διοίκηση του Ομίλου προβαίνει σε συνεχή επανεκτίμησή τους.</p>
<p>-</p>
<p>Ενδεχόμενες υποχρεώσεις και απαιτήσεις</p>
<p>Η ύπαρξη ενδεχόμενων υποχρεώσεων και απαιτήσεων, απαιτεί από τη διοίκηση τη συνεχή διενέργεια</p>
<p>παραδοχών και αξιολογικών κρίσεων αναφορικά με την πιθανότητα μελλοντικά γεγονότα να συμβούν ή να</p>
<p>μην συμβούν καθώς και των πιθανών συνεπειών που τα γεγονότα αυτά μπορεί να έχουν στην δραστηριότητα</p>
<p>της Εταιρείας και του Ομίλου. Ο καθορισμός των ενδεχόμενων υποχρεώσεων και απαιτήσεων είναι μια</p>
<p>πολύπλοκη διαδικασία που περιλαμβάνει κρίσεις σχετικά με μελλοντικά γεγονότα, νόμους, κανονισμούς κτλ.</p>
<p>Μεταβολές στις κρίσεις ή στις διερμηνείες είναι πιθανό να οδηγήσουν σε μια αύξηση ή μια μείωση των</p>
<p>ενδεχόμενων υποχρεώσεων της Εταιρείας στο μέλλον.</p>
</div>